
BENDRŲJŲ REIKALŲ DEPARTAMENTO
PIRKIMŲ ORGANIZATORIUS

					2025-12-   Nr. IS-

SKELBIAMOS APKLAUSOS SĄLYGOS
MAŽOS VERTĖS REPREZENTACINIŲ AUTOMOBILIŲ TRUMPALAIKĖS NUOMOS
VIEŠASIS PIRKIMAS


I. BENDROSIOS NUOSTATOS
1.1. Perkančioji organizacija – Krašto apsaugos ministerijos bendrųjų reikalų departamentas (toliau – KAMBRD, perkančioji organizacija arba pirkėjas), kviečia dalyvauti mažos vertės reprezentacinių automobilių (be vairuotojo) trumpalaikės nuomos viešojo pirkimo procedūrose ir pateikti pasiūlymą pagal šias apklausos sąlygas.
1.2. Šis mažos vertės reprezentacinių automobilių trumpalaikės nuomos viešasis pirkimas (toliau – pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau – CVP IS) priemonėmis. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl Mažos vertės pirkimų tvarkos aprašo patvirtinimo“ (toliau – Aprašas), pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: Nr. 1 „Pasiūlymo forma“ (toliau – 1 priedas), Nr. 2 „Reprezentacinių automobilių trumpalaikės nuomos techninė specifikacija“ (toliau – 2 priedas), Nr. 3 „Nuomos sutarties projektas“ (toliau – 3 priedas), Nr. 4 „Tiekėjo kvalifikacijos reikalavimų atitikties deklaracija“ (toliau – 4 priedas), Nr. 5 „Per 3 paskutinius metus įvykdytų sutarčių, susijusių su pirkimo objektu, sąrašas (toliau – 5 priedas) bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, Apraše, Numatomo viešojo pirkimo ir pirkimo vertės skaičiavimo metodikoje, patvirtintoje VPT direktoriaus 2017 m. birželio 27 d. įsakymu Nr. 1S-94 „Dėl numatomos viešojo pirkimo ir pirkimo vertės skaičiavimo metodikos patvirtinimo“ bei Kainodaros taisyklių nustatymo metodikoje, patvirtintoje VPT direktoriaus 2017 m. birželio 28 d. įsakymu Nr. 1S-95 „Dėl kainodaros taisyklių nustatymo metodikos patvirtinimo“. 
1.3. Pirkimo dokumentai skelbiami CVP IS. Perkančiosios organizacijos ir Apklausos dalyvio (toliau – tiekėjas arba dalyvis) bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://viesiejipirkimai.lt. 
1.4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.5. Informacija apie pirkimo organizatorių, kuris įgaliotas palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimo procedūromis, pateikta Skelbime. 
1.6. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas suinteresuotiems dalyviams, išskyrus atvejus, kai pirkimo sutartis sudaroma žodžiu, bus pateikta po sprendimo dėl pirkimą laimėjusio pasiūlymo priėmimo.
1.7. Perkančioji organizacija vykdo žaliąjį pirkimą ir pirkimo dokumentuose nustato aplinkos apsaugos kriterijus (Sąlygų 3 priedas „Nuomos sutarties projektas“ ir Sąlygų 2.7 punktas).


II. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ
2.1. Pirkimo objektas – mažos vertės lengvųjų automobilių (be vairuotojo) trumpalaikė nuoma. Kodas pagal Bendrąjį viešųjų pirkimų žodyną 34100000-8 „Motorinės transporto priemonės“. 
2.2. Pirkimo objektas apibūdintas ir reikalavimai jam nustatyti šių Sąlygų 2 priede „Reprezentacinių automobilių trumpalaikės nuomos techninė specifikacija“. 
2.3. Pirkimo objektas į atskiras pirkimo objekto dalis neskaidomas. Tiekėjas privalo pateikti vieną pasiūlymą visai pirkimo objekto apimčiai. Alternatyvūs pasiūlymai negalimi. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti.
2.4. Reprezentaciniai automobiliai (be vairuotojo) išnuomojami pagal faktinį perkančiosios organizacijos poreikį.
2.5. Automobilių nuomos terminas – 12 (dvylika) mėnesių nuo sutarties įsigaliojimo dienos arba kol bus pasiekta šio Kvietimo 2.6 punkte nurodyta maksimali nuomos pirkimo apimtis, priklausomai nuo to, kad įvyksta anksčiau.
2.6. Perkančiosios organizacijos numatoma nuomos objektų nuomos maksimali suma – 11 000,00 Eur su PVM (vienuolika tūkstančių eurų 00 ct) per 12 (dvylika) mėnesių. Bus perkama tiekėjo pasiūlyme nurodytais įkainiais ne daugiau už nurodytą sumą.
2.7. Perkančioji organizacija, vykdydama mažos vertės reprezentacinių automobilių trumpalaikės nuomos pirkimą, vadovaujasi Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ ir taiko tvarkos aprašo 4.4.4.3 papunktyje nurodytus aplinkos apsaugos kriterijus: Transporto priemonė turi atitikti ne žemesnį kaip EURO 6 standartą. Tiekėjas privalo pateikti atitiktį reikalavimams įrodančius dokumentus: Transporto priemonės techninio paso arba privalomosios transporto priemonių techninės apžiūros rezultatų ataskaitos kopija, kurioje nurodyta, kad transporto priemonė atitinka nurodytą kriterijų.


III SKYRIUS TIEKĖJO PAŠALINIMO PAGRINDAI, REIKALAVIMAI TIEKĖJO KVALIFIKACIJAI IR REIKALAUJAMI KOKYBĖS BEI APLINKOS APSAUGOS VADYBOS SISTEMŲ STANDARTAI

3.1. Europos bendrasis viešojo pirkimo dokumentas nebus naudojamas. Pirkime yra taikomi šie Tiekėjų pašalinimo pagrindai vadovaujantis Viešųjų pirkimų įstatymu (toliau – VPĮ):
3.1.1. VPĮ 46 straipsnio 4 dalies 4 punktu (Melagių sąraše); 
3.1.2. VPĮ 46 straipsnio 4 dalies 6 punktu (Nepatikimų tiekėjų sąraše);
3.1.3. VPĮ 46 straipsnio 21 punktu (tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose).
3.2. Tiekėjams, dalyvaujantiems pirkime, taikomas šis kvalifikacijos reikalavimas:

Techninio ir profesinio pajėgumo reikalavimas

lentelė
	Eil. Nr.
	Kvalifikacijos reikalavimai
	Kvalifikacijos reikalavimus įrodantys dokumentai

	1
	2
	3

	3.2.2.
	Tiekėjas per paskutinius 3 metus arba per laiką nuo tiekėjo registravimo dienos (jeigu tiekėjas vykdė veiklą mažiau kaip 3 metus) turi būti įvykdęs vieną ar daugiau reprezentacinių automobilių nuomos teikimo sutarčių, kurios (-ių) vertė yra ne mažesnė kaip 5 500,00 Eur su PVM. Jeigu tiekėjas teikia informaciją apie vykdomą sutartį, laikoma, kad jo patirtis atitinka keliamą reikalavimą, jei vykdomos sutarties įvykdyta dalis per pastaruosius 3 (trejus) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (trejus) metus) yra ne mažesnė kaip 5 500,00 Eur su PVM.

	Tiekėjas pateikia informaciją apie įvykdytas sutartis. Įrodymui pateikiamas užpildytas Sąlygų 5 priedas, (pateikiama CVP IS priemonėmis skaitmeninė dokumento kopija).




3.3. Kartu su pasiūlymu tiekėjas pateikia deklaraciją dėl atitikimo Sąlygose nustatytiems kvalifikacijos reikalavimams.
3.4. Perkančioji organizacija atitiktį kvalifikacijos reikalavimui patvirtinančio dokumento reikalaus tik iš to dalyvio, kurio pasiūlymas pagal vertinimo rezultatus galės būti pripažintas laimėjusiu (iki pasiūlymų eilės nustatymo).
3.5. Perkančioji organizacija atitiktį reikalavimui įrodančius dokumentus, kurie patvirtintų aplinkos apsaugos kriterijus, nurodytus pirkimo dokumentuose reikalaus tik iš to dalyvio, kurio pasiūlymas pagal vertinimo rezultatus galės būti pripažintas laimėjusiu (iki pasiūlymų eilės nustatymo).
3.6. Pateikiant atitinkamų dokumentų skaitmenines kopijas (skenuotus dokumentus) elektroninėmis priemonėmis yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų.
3.7. Tiekėjas neturi būti įtrauktas į Melagingą informaciją pateikusių tiekėjų sąrašą. Perkančioji organizacija duomenis tikrina Viešųjų pirkimų tarnybos skelbiamame Melagingą informaciją pateikusių tiekėjų sąraše paskutinę pasiūlymų pateikimo termino dieną (tikrina pasiūlymo pateikimo dienos duomenis), nurodytą skelbime apie pirkimą.
3.8. Tiekėjas neturi būti įtrauktas į Nepatikimų Tiekėjų sąrašą dėl esminio ankstesnės sutarties pažeidimo, dėl kurio per pastaruosius 3 metus buvo nutraukta pirkimo sutartis. Perkančioji organizacija duomenis tikrina Viešųjų pirkimų tarnybos skelbiamame Nepatikimų Tiekėjų sąraše paskutinę pasiūlymų pateikimo termino dieną (tikrina pasiūlymo pateikimo dienos duomenis), nurodytą skelbime apie pirkimą.
3.9. Perkančioji organizacija duomenis dėl pašalinimo pagrindų, kurie šiame pirkime taikomi vadovaujantis Viešųjų pirkimų įstatymo 46 straipsnio 4 dalies 4 punktu ir 6 punktu, nebuvimo apie tą ūkio subjektų grupės narį, kuris prisiima įsipareigojimus vykdant pirkimo sutartį, kiekvieną ūkio subjektą, kurio pajėgumais tiekėjas remiasi, subtiekėjus tikrina Viešųjų pirkimų tarnybos skelbiamame Melagingą informaciją pateikusių tiekėjų sąraše ir Nepatikimų Tiekėjų sąraše paskutinę pasiūlymų pateikimo termino dieną (tikrina pasiūlymo pateikimo dienos duomenis), nurodytą skelbime apie pirkimą. Perkančioji organizacija netikrina fizinių asmenų (specialistų), kurių pajėgumais tiekėjas remiasi pagal VPĮ 49 straipsnį ir kuriuos, pirkimo laimėjimo atveju, tiekėjas ketina įdarbinti, pašalinimo pagrindų, kurie taikomi šiame pirkime.
3.10. Perkančioji organizacija patikrina, ar ūkio subjektai, kurių pajėgumais ketina remtis, tiekėjas, tenkina keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina keliamų kvalifikacijos reikalavimų arba jo padėtis atitinka bent vieną pagal VPĮ 46 straipsnio 4 dalies 4 punktą ar 6 punktą perkančiosios organizacijos nustatytą pašalinimo pagrindą, perkančioji organizacija pareikalauja per jos nustatytą terminą pakeisti jį reikalavimus atitinkančiu ūkio subjektu.
3.11. Tiekėjas, turintis pašalinimo pagrindą nurodytą VPĮ 46 straipsnio 4 dalyje, turi kartu su pasiūlymu pateikti VPĮ 46 straipsnio 10 dalyje nurodytą informaciją, įrodančią, kad jis taiko apsivalymo priemones. Tiekėjas negali pasinaudoti šia galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.
3.12. Perkančioji organizacija šiame pirkime taiko VPĮ 46 straipsnio 21 dalies nuostatą, kai „perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose“. VPĮ 46 straipsnio 21 dalis yra taikoma tik tiekėjui, kai jis yra juridinis asmuo, kita organizacija ar jos struktūrinis padalinys. Fiziniam asmeniui, kai jis vykdo veiklą, pavyzdžiui, turėdamas verslo liudijimą, VPĮ 46 straipsnio 21 dalies pašalinimo pagrindas nėra taikomas.


IV. ŪKIO SUBJEKTO, KURIO PAJĖGUMAIS REMIASI TIEKĖJAS, SUBTIEKĖJŲ AR ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE
4.1. Jei pirkimo procedūrose dalyvauja tiekėjų ar ūkio subjektų grupė, ji pateikia jungtinės veiklos sutarties skaitmeninę kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
4.2. Perkančioji organizacija nereikalauja, kad tiekėjų ar ūkio subjektų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį ši ūkio subjektų grupė įgautų tam tikrą teisinę formą.
[bookmark: _Hlk101223485]4.3. Jei tiekėjas remiasi kitų ūkio subjektų pajėgumais, kad atitiktų pirkimo dokumentuose nustatytus kvalifikacijos reikalavimus (jeigu tokie reikalavimai taikomi), teikdamas pasiūlymą, jis turi nurodyti šiuos ūkio subjektus ir pateikti įrodymus, kurie patvirtintų, kad tiekėjui ūkio subjektų, kurių pajėgumais jis remiasi, ištekliai bus prieinami vykdant pirkimo sutartį. Tokiais įrodymais gali būti preliminarios sutartys arba ketinimų protokolai, arba kiti lygiaverčiai dokumentai, patvirtinantys, kad laimėjus pirkimą, pirkimo sutarties vykdymo metu tiekėjui bus prieinami kitų ūkio subjektų ištekliai (pateikiamas skenuotas dokumentas elektroninėje formoje). 
4.4. Tiekėjas ūkio subjektus, kurių pajėgumais remiasi, privalo nurodyti pasiūlyme, įskaitant kvazisubtiekėjus – fiziniai asmenys, kuriuos ketinama įdarbinti pirkimo laimėjimo atveju, kurių pajėgomis tiekėjas remiasi, kad atitiktų keliamus kvalifikacijos reikalavimus. Tiekėjui pasiūlyme šių ūkio subjektų nenurodžius, vėliau jų pasitelkti nebus leidžiama.
4.5. Jeigu tiekėjas pasiūlyme nurodė, kad numato pasitelkti kvazisubtiekėjus, teikdamas pasiūlymą, jis turi pateikti pasirašytą laisvos formos sutikimą, patvirtinantį atlikti sutartyje nurodytus darbus ir tiekėjo patvirtinimą, kad laimėjęs konkursą, įdarbins šį specialistą (pateikiamas skenuotas dokumentas elektroninėje formoje).
Jeigu teikiant pasiūlymą išviešintas kvazisubtiekėjas netenkins jam keliamų kvalifikacijos reikalavimų, perkančioji organizacija pareikalaus tiekėjo per jos nustatytą terminą pakeisti jį reikalavimus atitinkančiu kvazisubtiekėju.
[bookmark: _Hlk101211123][bookmark: _Hlk101221932]4.6. Jei tiekėjas sutarties vykdymui numato pasitelkti subtiekėjus, kurių pajėgumais tiekėjas nesiremia kvalifikacijai atitikti, tiekėjas nurodo pasiūlymo formoje (Kvietimo 2 priedas). Toks nurodymas nekeičia pagrindinio tiekėjo atsakomybės dėl numatomos sudaryti sutarties įvykdymo.
4.7. Tiekėjas, pasitelkdamas subtiekėjus, turi pateikti laisvos formos susitarimą ar pažymą, patvirtinančią subtiekėjo įsipareigojimus vykdant numatomą su perkančiąja organizacija sudaryti pirkimo sutartį, nurodant paslaugas, numatomus perduoti subtiekėjams.


V. PIRKIMO DOKUMENTŲ PAAIŠKINIMAI IR PATIKSLINIMAI
5.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
5.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
5.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
5.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui, Reikalavimus tiekėjui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
5.5. Perkančioji organizacija nerengs susitikimo su tiekėjais dėl pirkimo dokumentų.


VI. PASIŪLYMŲ RENGIMAS, PATEIKIMAS, KEITIMAS
6.1. Tiekėjas gali pateikti tik vieną pasiūlymą.
6.2. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo (preliminariąją) sutartį bei šių įsipareigojimų vertės dalis, sudaranti bendrą pirkimo (preliminariosios) sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.
6.3. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
6.4. Pasiūlymas turi būti parengtas lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą (išverstame dokumente nurodant vertimą atlikusio asmens vardą, pavardę ir parašą). Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu. 
6.5. Pasiūlymas turi būti pateiktas užpildant pasiūlymo formą ir pridedant visus pirkimo dokumentuose reikalaujamus dokumentus. (Sąlygų 1 priedas).
6.6. Pasiūlymo kaina pateikiama eurais, vienos šimtosios tikslumu (du skaičiai po kablelio), išreiškiant ir apskaičiuojant taip, kaip nurodyta Sąlygų 1 priede. Į pasiūlymo kainą turi būti įskaityti visi mokesčiai ir visos tiekėjo išlaidos bei išlaidos susijusios su sąskaitų pateikimu naudojantis sąskaitų administravimo bendrosios informacinės sistemos (toliau – SABIS) priemonėmis. Perkančioji organizacija po pirkimo nesvarstys kainos padidėjimo, kuri gali būti nustatyta tiekėjui neįvertinus kurių nors minėtų ar kitų išlaidų.
6.7. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
6.8. Pasiūlymą sudaro tiekėjo pateiktų duomenų bei dokumentų visuma susidedanti iš:
6.8.1. užpildyta pasiūlymo forma, parengta pagal šių Sąlygų 1 priedą; 
6.8.2. įgaliojimas ar kitas dokumentas, suteikiantis teisę pateikti ir (ar) pasirašyti pasiūlymą bei kitus dokumentus, kopija (taikoma, kai pasiūlymą pateikia ne tiekėjo vadovas, o įgaliotas asmuo);
6.8.3. informacija ir dokumentai pagal Sąlygų 4.1 punktą (jei pasiūlymą teikia ūkio subjektų grupė);
6.8.4. kita reikalaujama informacija ir dokumentai;
6.8.5. pasiūlymo paaiškinimai bei atsakymai dėl pasiūlymo (jei tokių yra).
6.8.6. Tiekėjas, turintis pašalinimo pagrindą, gali pateikti VPĮ 46 straipsnio 10 dalyje nurodytą informaciją, įrodančią, kad jis taiko apsivalymo priemones. Tiekėjas negali pasinaudoti šia galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį.
6.9. Pasiūlymas turi galioti ne trumpiau kaip 90 dienų nuo pasiūlymų pateikimo termino pabaigos. Jeigu pasiūlyme nurodytas pasiūlymo galiojimo laikas yra trumpesnis nei nurodyta šiame punkte, laikoma, kad pasiūlymas neatitinka Sąlygose nustatytų reikalavimų. 
6.10. Kol nesibaigė pasiūlymų galiojimo laikas, Perkančioji organizacija turi teisę CVP IS priemonėmis prašyti, kad tiekėjas pratęstų pasiūlymo galiojimą iki konkrečiai nurodyto laiko. Tiekėjas CVP IS priemonėmis gali atmesti tokį prašymą. Tiekėjo, nesutikusio pratęsti pasiūlymo galiojimą, pasiūlymas bus atmestas.
6.11. Pasiūlymas turi būti pateiktas iki Skelbime nurodytos pasiūlymų pateikimo termino pabaigos. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą Perkančioji organizacija praneša CVP IS priemonėmis visiems tiekėjams.
6.12. Pasiūlymas privalo būti pasirašytas fiziniu parašu arba originaliu saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus. Tuo atveju, kai pasiūlymas pasirašomas elektroniniu parašu, į CVP IS pasiūlymo skiltį reikia įkelti jau pasirašytus dokumentus. 
6.13. Perkančioji organizacija neatsako už vėlavimus, pateikiant pasiūlymą elektroniniu būdu, interneto ryšio, įrangos sutrikimus ar kitus nenumatytus atvejus, dėl kurių pasiūlymai nebuvo pateikti CVP IS. (Rekomenduojama neatidėti pasiūlymo pateikimo paskutinei dienai dėl galimų techninių trukdžių. Iš anksto pateiktas pasiūlymas bus saugus, nes pasiūlymo peržiūros funkcija aktyvuojama tik nustatytą dieną ir valandą).
6.14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą raštu CVP IS priemonėmis iki pasiūlymų pateikimo termino pabaigos.


VII. PASIŪLYMŲ ŠIFRAVIMAS
7.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi: 
7.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje http://vpt.lrv.lt/lt/pasiulymu-sifravimas. 
7.1.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). 
7.2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).


VIII. SUSIPAŽINIMAS SU PASIŪLYMAIS IR JŲ VERTINIMAS
8.1. Pradinis susipažinimas su pasiūlymais vyks elektroniniu būdu per CVP IS.  
8.2. Pirkimui pateiktus pasiūlymus nagrinėja ir vertina perkančioji organizacija. Pasiūlymai nagrinėjami ir vertinami konfidencialiai, nedalyvaujant pasiūlymus pateikusiems tiekėjams ar jų atstovams.
8.3. Pasiūlymų vertinimo metu perkančioji organizacija įvertina:
8.3.1. ar tiekėjo siūlomas pirkimo objektas atitinka pirkimo dokumentuose nustatytus reikalavimus;
8.3.2. ar tiekėjo pasiūlymas atitinka pirkimo dokumentuose nustatytus reikalavimus;
8.3.3. ar tiekėjo pasiūlyme nėra nurodytos kainos apskaičiavimo klaidų;
8.3.4. ar tiekėjo pasiūlyme nurodyta kaina nėra per didelė ir perkančiajai organizacijai nepriimtina. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas nurodytas Sąlygų 2.6 punkte. Jeigu ekonomiškai naudingiausiame pasiūlyme nurodyta kaina yra per didelė ir nepriimtina, kiti pasiūlymų eilėje esantys pasiūlymai laimėjusiais negali būti nustatyti;
8.3.5. ar tiekėjo pasiūlyme nurodyta kaina (jos sudedamosios dalys) neatrodo neįprastai maža.
8.4. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
8.5. Tikslinami, papildomi, paaiškinami ir pateikiami nauji gali būti tik dokumentai ar duomenys, susiję su tiekėjo įgaliojimu asmeniui pasirašyti pasiūlymą, jungtinės veiklos sutartimi ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.
8.6. Perkančioji organizacija gali prašyti tiekėjų patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
8.7. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, prašo dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais metu užfiksuotos kainos. Taisydamas pasiūlyme nurodytas aritmetines klaidas, tiekėjas gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis. Jei tiekėjas per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas atmetamas kaip neatitinkantis pirkimo dokumentuose nustatytų reikalavimų.
8.8. Perkančioji organizacija reikalauja, kad tiekėjas pagrįstų pasiūlyme nurodytą paslaugų ar jos sudedamųjų dalių kainą arba sąnaudas, jeigu jos atrodo neįprastai mažos. Pasiūlyme nurodyta paslaugų kaina visais atvejais turi būti laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų arba sąnaudų aritmetinį vidurkį.
8.9. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis Viešųjų pirkimų įstatymu reikalavimais, pasiūlymas turi būti atmestas.
8.10. Pirkimo organizatorius atmeta pasiūlymą, jeigu:
8.10.1. pasiūlymas neatitiko pirkimo dokumentuose nustatytų reikalavimų;
8.10.2. tiekėjas per perkančiosios organizacijos nurodytą terminą neištaisė aritmetinių klaidų ir (ar) nepaaiškino pasiūlymo;
8.10.3. pasiūlyta kaina yra per didelė ir perkančiajai organizacijai nepriimtina. Laikoma, kad pasiūlyta kaina yra per didelė ir nepriimtina, jeigu ji viršija perkančiosios organizacijos pirkimui skirtas lėšas, nurodytas Kvietimo 2.6 punkte. Jeigu ekonomiškai naudingiausiame pasiūlyme nurodyta kaina yra per didelė ir nepriimtina, kiti pasiūlymų eilėje esantys pasiūlymai laimėjusiais negali būti nustatyti;
8.10.4. buvo pasiūlyta neįprastai maža kaina ir tiekėjas pirkimo organizatoriaus prašymu nepateikė raštiško kainos pagrindimo arba kitaip nepagrindė neįprastai mažos kainos;
8.10.5. tiekėjas (subtiekėjas) yra:
8.10.5.1. melagingą informaciją pateikusių tiekėjų sąraše (Viešųjų pirkimų įstatymo 46 str. 4 d. 4 p.);
8.10.5.2. Nepatikimų tiekėjų sąraše (Viešųjų pirkimų įstatymo 46 str. 4 d. 6 p.);
8.10.6. Perkančioji organizacija, vadovaudamasi Viešųjų pirkimų įstatymo 46 straipsnio 21 dalies nuostata, pašalina tiekėją iš pirkimo procedūros, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
8.10.7. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus; 
8.10.8. pasiūlymą pateikęs tiekėjas per perkančiosios organizacijos nustatytą terminą nepatikslino, nepapildė, nepaaiškino informacijos.
8.11. Apie pasiūlymo atmetimą ir tokio atmetimo priežastis tiekėjas informuojamas naudojantis CVP IS priemonėmis.
[bookmark: _GoBack]8.12. Perkančiosios organizacijos neatmesti pasiūlymai vertinami pagal ekonomiškai naudingiausio pasiūlymo vertinimo kriterijų – kaina. Pasiūlyme nurodytos kainos bus vertinamos eurais su PVM (pasiūlymo palyginamoji kaina Eur su PVM).


IX. PASIŪLYMŲ EILĖS SUDARYMAS IR LAIMĖJUSIO PASIŪLYMO NUSTATYMAS, SPRENDIMAS DĖL PIRKIMO-PARDAVIMO SUTARTIES SUDARYMO
9.1. Sudaroma pasiūlymų eilė. Į pasiūlymų eilę įtraukiami tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas.
9.2. Nustatomas pirkimo laimėtojas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo dokumentuose nustatytus reikalavimus ir jo pasiūlymo kaina nėra per didelė ir perkančiajai organizacijai nepriimtina.
9.3. Perkančioji organizacija suinteresuotiems dalyviams, išskyrus atvejus, kai pirkimo sutartis sudaroma žodžiu, ne vėliau kaip per 3 darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo (preliminarioji) sutartis, ir pateikia VPĮ 58 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūrų metu, santrauką, nurodo nustatytą pasiūlymų eilę ir laimėjusį pasiūlymą. Jei būtų priimtas sprendimas nesudaryti pirkimo (preliminariosios) sutarties, perkančioji organizacija taip pat nurodo priežastis, dėl kurių priimtas toks sprendimas.
9.4. Tiekėjas, kurio pasiūlymas nustatytas laimėjęs, sudaryti pirkimo sutarties kviečiamas, CVP IS priemonėmis ir jam nurodomas laikas, iki kada jis turi sudaryti pirkimo–pardavimo sutartį. Laikas pirkimo sutarčiai pasirašyti gali būti nustatomas atskiru pranešimu raštu arba nurodomas pranešime apie laimėjusį pasiūlymą.
9.5. Jeigu tiekėjas, kurio pasiūlymas pripažintas laimėjusiu, pranešimu raštu atsisako sudaryti pirkimo sutartį arba tiekėjas iki perkančiosios organizacijos nurodyto laiko neatvyksta sudaryti pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį.


X. KITOS SĄLYGOS IR INFORMACIJA
10.1. Pirkimo (preliminariosios) sutarties sudarymo atidėjimo terminas netaikomas. 
10.2. Perkančioji organizacija, gavusi tiekėjo pretenziją, vadovaujasi Viešųjų pirkimų įstatymo VII skyriaus nuostatomis, kol bus išnagrinėta ši pretenzija ir priimtas sprendimas. Perkančioji organizacija negali sudaryti pirkimo sutarties anksčiau negu po 5 darbo dienų nuo rašytinio pranešimo apie jos priimtą sprendimą išsiuntimo pretenziją pateikusiam tiekėjui ir suinteresuotiems dalyviams dienos.
10.3. Perkančioji organizacija turi teisę iki pirkimo sutarties sudarymo savo iniciatyva nutraukti pradėtas pirkimo procedūras. Tai gali būti atliekama bet kuriuo metu iki pirkimo sutarties sudarymo, jeigu atsirado aplinkybių, kurių nebuvo galima numatyti (Viešųjų pirkimų įstatymo 29 straipsnio 3 punktas). Pirkimo procedūras nutraukti privaloma, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti.
10.4. Ginčai dėl pirkimo nagrinėjami, žala tiekėjui atlyginama, pirkimo (preliminarioji) sutartis pripažįstama negaliojančia bei alternatyvios sankcijos taikomos vadovaujantis Viešųjų pirkimų įstatymo VII skyriaus nuostatomis.
10.5. Nuomos sutarties projektas pateikiamas pirkimo Sąlygų 3 priede ir yra šių Sąlygų sudėtinė dalis.


XI. DĖL ATITIKTIES NACIONALINIO SAUGUMO INTERESAMS
11.1. Tiekėjas privalo užtikrinti, kad sutarties sudarymo ir vykdymo metu neatsirastų aplinkybių nurodytų VPĮ 45 straipsnio 21 dalyje. Pirkėjas turi teisę bet kuriuo metu pareikalauti tiekėjo, pateikti pagrindžiančius dokumentus nurodytus VPĮ 51 straipsnio 12 dalyje, kad nėra sąlygų, numatytų VPĮ 45 straipsnio 21 dalyje. Tiekėjai, jų subtiekėjai, ūkio subjektai, kurių pajėgumais yra remiamasi, tiekėjo siūlomų prekių (įskaitant jų sudedamąsias dalis) gamintojai ar juos kontroliuojantys fiziniai ar juridiniai asmenys ar teikiamų paslaugų kilmė nebūtų iš šių valstybių ar teritorijų: Rusijos Federacija, Baltarusijos Respublika, Ukrainos teritorijos dalys – aneksuotas Krymas ir kitos Ukrainos nekontroliuojamos teritorijos, Moldovos Respublikos vyriausybės nekontroliuojama Padniestrės teritorija, Sakartvelo vyriausybės nekontroliuojamos Abchazijos ir Pietų Osetijos teritorijos. Tiekėjas privalo pateikti pirkėjo prašomus dokumentus ne vėliau kaip per 10 (dešimt) darbo dienų nuo prašymo gavimo dienos. 
11.2. Perkančioji organizacija nutraukia sutartį, jeigu tiekėjas per jam perkančiosios organizacijos nustatytą terminą, nepatikslino, nepapildė ar nepateikė pagrindžiančių dokumentų ir (ar) atitiko sąlygas, numatytas VPĮ 45 straipsnio 21 dalyje.


[bookmark: _Toc487453431]XII. BAIGIAMOSIOS NUOSTATOS
12.1. Tais atvejais, kai šio pirkimo organizavimo ir vykdymo nuostatos, sąlygos, procedūros neaprašytos pirkimo sąlygose, privaloma vadovautis Viešųjų pirkimų įstatymu ir Aprašu.



Pirkimų organizatorė					Elona Balčiūnaitė

